ພິພິທະພັນວຽງຈັນສິນລະປະຮ່ວມສະໄໝ

ພິພິທະພັນວຽງຈັນສິນລະປະຮ່ວມສະໄໝ () ເປັນຫໍພິພິທະພັນສິລະປະສ່ວນຕົວ ຕັ້ງຢູ່ຖະໜົນໄກສອນ ພົມວິຫານ ບ້ານຊ້າງຄູ້ ເມືອງໄຊທານີ ນະຄອນຫຼວງວຽງຈັນ ປະເທດລາວ

ສະຖານທີ່ນີ້ແມ່ນພິພິທະພັນສິນລະປະຮ່ວມສະໄໝ ພິພິທະພັນແຫ່ງນີ້ ນຳເອົາເສດໄມ້, ຊາກຕໍໄມ້, ຮາກເຫງົ້າຂອງຕົ້ນໄມ້ໃຫຍ່ ທີ່ບໍ່ທັນມີມູນຄ່າ ນຳມາຂວັດແກະສະຫຼັກ ແລະ ປຸງແຕ່ງຄືນໃໝ່ ໃຫ້ມີຮູບຊົງ, ມີລວດລາຍ ແລະ ສີສັນ ທີ່ງົດງາມ ຕາມຈິນຕະນາການຂອງຊ່າງແກະສະຫຼັກ ແລະ ຜູ້ຂວັດລາຍ ແຕ່ກໍຄົງໄວ້ມູນເຄົ້າເດີມຂອງຮາກໄມ້ແຕ່ລະຊະນິດທີ່ນຳມາປະດິດ. ນອກນີ້ພາຍໃນພິພິທະພັນ ຍັງມີຮູບພາບປະຫວັດສາດ, ວິຖີການດຳລົງຊີວິດ ແລະ ລວດລາຍອື່ນໆ ທີ່ນາຍຊ່າງ, ນັກຈິດຕະກອນໄດ້ວາດແຕ້ມລວດລາຍລົງແຜ່ນໄມ້ຂະໜາດໃຫຍ່ ເພື່ອຊົງຈຳໄວ້ໃຫ້ເປັນງານສິລະປະເທິງແຜ່ນໄມ້ ເກີດເປັນມູນຄ່າ ແລະ ເປັນເອກະລັກສະເພາະຂອງລາວ

ຫໍວາງສະ​ແດງ​ໄດ້​ສະ​ແດງ​ຜົນງານ​ຂອງ​ນັກ​ສິລະ​ປິນ​ໃນ​ພາກ​ພື້ນ​ເປັນ​ປະຈຳ ສະ​ແດງ​ໃຫ້​ເຫັນ​ຮີດຄອງ​ປະ​ເພນີ ການ​ປ່ຽນ​ແປງ​ຂອງ​ສັງຄົມ ​ແລະ ການ​ປະດິດ​ສ້າງ​ດ້ານ​ສິລະ​ປະ​ຂອງ​ສັງຄົມ​ລາວ

ຫໍພິພິທະພັນໄດ້ເກັບຮັກສາຊຸດສິລະປະການຕ່ຳແຜ່ນແພພື້ນເມືອງທີ່ສະແດງໃຫ້ເຫັນເຖິງເຕັກນິກການຖັກແສ່ວອັນຊັບຊ້ອນທີ່ສືບທອດກັນມາແຕ່ລຸ້ນຄົນໃນລາວ

ພິພິທະພັນຕັ້ງຢູ່ໃກ້ກັບສະຖານີລົດເມໃຕ້ ເປີດວັນຈັນເຖິງວັນເສົາຈາກ 9 ໂມງເຊົ້າຫາ 5 ໂມງແລງ ແລະ​ມີ​ການ​ບໍ​ລິ​ການ​ນໍາ​ທ່ຽວ 

 ເບິ່ງຕື່ມ 
 ຫໍພິພິທະພັນສິລະປະລາວ

 ອ້າງອີງ 
​

 ແຫຼ່ງຂໍ້ມູນອື່ນ 
 ເວັບໄຊທ໌ທາງການ

ໝວດ:ພິພິທະພັນໃນລາວ
ໝວດ:ນະຄອນຫຼວງວຽງຈັນ
ໝວດ:ພິພິທະພັນສິນລະປະ